Foto: Shutterstock, Zeljko Mrsic/PIXSELL

POZNATI trener borilačkih vještina, 62-godišnji Slobodan Dubajić Dabi rodom iz Bjelovara, poznatiji kao jedan od najvećih svodnika na Balkanu, ponovno je završio iz rešetaka.



U velikoj akciji razbijanja lanca elitne prostitucije u Zagrebu uhićen je zajedno s još troje pomagača. Na teret im se stavlja čak 21 kazneno djelo, a policija je tijekom pretrage njihovih stanova pronašla mobitele, telefonske kartice i računala na kojima su se nalazili razgovori koji upućuju na to da su uglednim klijentima dogovarali susrete s prostitutkama.



Privedena četvorka je nakon dovršetka obrade predana pritvorskom nadzorniku, a istraga se nastavlja.



Sumnjiči ih se da su djevojke iz Srbije i BiH za cijenu od 100 eura pa satu podvodili uglednim biznismenima, kako domaćim tako i stranim, pa čak i Kinezima. Sve se odvijalo, doznaje se, u zagrebačkom kvartu Središće.

Tekst se nastavlja ispod oglasa

Uhićena dvojica muškaraca i dvije žene



Policija je na svojim stranicama izvijestila da su uhićeni muškarci u dobi od 42 i 62 godine te žene u dobi od 30 i 40 godina.



"U pretragama je pronađeno više mobilnih telefonskih uređaja i korisničkih telefonskih kartica raznih operatera, koji su korišteni tijekom počinjenja ovih kaznenih djela te prijenosna računala i razna korespondencija.



Nakon provedenog kriminalističkog istraživanja osumnjičeni su predani pritvorskom nadzorniku,a nadležnom državnom odvjetništvu u Zagrebu podnijeta je kaznena prijava", navodi policija.



Podsjetimo Dubajić je ranije priveden i u velikoj akciji "Dinamico" zbog sumnje da je podvodio četiri djevojke iz Hrvatske, dvije iz BiH i jednu iz Srbije. Podvodio ih je u jednom zagrebačkom hotelu. Dubajić je bio osumnjičen da je u dvije godine na međunarodnoj prostituciji zaradio 1,8 milijuna kuna.